عبد الغفور نساخ

ابو محمد عبد الغفور (11 فروری 1834ء – 14 جون 1889ء) جو اپنے تخلص نساخ سے معروف ہیں، بنگالی افسر، اردو مصنف، شاعر، ادبی نقاد اور کلکٹر تھے۔ وہ اپنی مشہور تصنیف  کے لیے جانے جاتے ہیں جو اردو اور فارسی کے نامور شعرا کے سوانحی خاکوں پر مشتمل ہے۔ وہ جہاں بھی تعینات ہوتے وہاں مشاعروں کا اہتمام کرتے اور یوں بنگال میں اردو شاعری کے نو آموزوں کو مائل و متاثر کرتے رہے۔

 ابتدائی زندگی 
عبد الغفور 11 فروری 1834ء کو ضلع فرید پور کے گاؤں راجاپور میں قاضی خاندان میں پیدا ہوئے۔ ان کے والد قاضی فقیر محمد عدالت عالیہ کلکتہ میں سرکاری وکیل تھے اور فارسی زبان کے ایک ممتاز مصنف کی حیثیت سے پہچانے جاتے تھے، ان کی معروف تصنیف  ہے جو سنہ 1836ء میں شائع ہوئی۔ اصلاحی تحریک کے سرکردہ مفکر نواب عبد اللطیف ان کے بڑے بھائی تھے۔ ”نسّاخ“ کے دو اور بھائی عبد الحمید اور عبد الباری سعید بھی شاعر تھے۔

یہ پورا خاندان قاضی عبد الرسول سے منسوب ہے جو شاہ عظیم الدین کے صاحبزادے تھے۔ خیال کیا جاتا ہے کہ ان کا نسب عربی مسلم سپہ سالار خالد بن ولید سے ملتا ہے اور مغلیہ بنگال میں انھیں قاضی کے منصب پر فائز کیا گیا تھا۔

انھوں نے اپنی خود نوشت سوانح حیات میں ذکر کیا تھا کہ وہ خالد بن ولید کی نسل سے ہیں اور اپنا مکمل شجرہ نسب درج کیا ہے۔

 پیشہ ورانہ زندگی 
عبد الغفور نے حکومتِ برطانوی ہند میں ڈپٹی مجسٹریٹ کی حیثیت سے شمولیت اختیار کی۔ وہ بنگال پریزیڈنسی کے مختلف مقامات پر ڈپٹی کلکٹر کے طور پر خدمات انجام دیتے رہے۔ بالخصوص وہ سنہ 1860ء سے سنہ 1888ء تک ڈھاکہ اور باقر گنج کے ڈپٹی کلکٹر کے طور پر متعین رہے۔

سنہ 1868ء میں جلال آباد، امرتسر کے پنڈت الائچی رام طالب باقر گنج (بریسال) ہجرت کر کے نساخ کے شاگرد بنے جو طالب کی شاعری میں اصلاح تجویز کیا کرتے تھے۔ طالب اپنے استاد نساخ کی مدح میں بھی نظمیں لکھا کرتے تھے۔

 ادبی زندگی 
عبد الغفور نساخ بنیادی طور پر اردو میں شاعری کرتے تھے تاہم فارسی میں بھی اُن کا طبع آزمائی کا شوق رہا۔ بنگالی، اردو اور فارسی کے علاوہ وہ انگریزی، عربی اور ہندی زبانوں سے بھی واقف تھے۔

ان کی اردو شاعری کی مشہور کتابوں میں  (1869ء)،  (تیسرا دیوان، 1875ء) اور  (چوتھا دیوان، 1884ء) شامل ہیں۔ دفترِ بے مثال کو مرزا غالب جیسے بلند پایہ شاعر نے سراہا تھا۔ سخنِ شعرا (1874ء) اور تذکرۃ المعاصرین میں انھوں نے اردو اور فارسی شاعروں کا تعارف کرایا۔ انھوں نے فارسی صوفی شاعر فرید الدین عطار کی مشہور تصنیف پند نامہ کا اردو ترجمہ  کے عنوان سے 1874ء میں کیا۔  (1873ء) اور  (1877ء) ان کی ایسی منظوم تصانیف ہیں جن میں اہم اسلامی شخصیات کی سوانح حیات شامل ہیں۔ اشعارِ نساخ (1866ء) بھی ان کی شعری تخلیقات میں سے ہے۔ ان کی ایک اور قابل ذکر تصنیف  (1879ء) ہے جو میر انیس اور مرزا دبیر کے مرثیہ کلام پر ایک تنقیدی جائزہ ہے۔ عبد الغفور نساخ نے مذہبِ معما (1888ء) بھی تصنیف کی جو فارسی اشعار پر مشتمل ان کی اپنی تخلیقات پر مبنی ہے۔

 حوالہ جات 

 کتابیات 


زمرہ:فارسی سے مترجمین
زمرہ:فارسی زبان کے شعرا
زمرہ:اردو شعرا
زمرہ:ضلع فرید پور کی شخصیات
زمرہ:1889ء کی وفیات
زمرہ:1833ء کی پیدائشیں